《夜客对雨》
明代·许相卿

风雨茅堂入夜寒，一尊相对共清欢。盟深鱼鸟便林壑，病中烟岚痼肺肝。

孤烛话残衣袖薄，小山赋就茗瓯宽。老怀时事频惊慨，意气相逢引剑看。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。